open-index/open-wikipedia-markdown huggingface dataset:
Ratverhouding

duimnael|300px|regs|Animasie van die snelheidsverskil van tandwiele met verskillende groottes.
duimnael|200px|Ratte op plaastoerusting met 'n ratverhouding van 1:1,62

Die **ratverhouding** is die verhouding tussen die aantal tande op twee ratte wat inmekaarskakel of twee kettingratte wat aan mekaar verbind is deur 'n ketting of die omtrek van twee katrolle wat aan mekaar verbind is met 'n band.

## Algemene beskrywing 
In die beeld regs het die kleiner rat 13 tande, terwyl die tweede en groter rat 21 tande het.  Die ratverhouding is dus 13/21 of 1/1,62 (ook soms geskryf as 1:1,62).

Dit beteken dat vir elke omwenteling van die klein rat die groter rat 0.62 omwentelinge sal maak.  In praktiese terme beteken dit dat die groot rat stadiger sal draai.

Veronderstel die grootste rat in beeld het 42 tande dan sal die ratverhouding tussen die tweede en derde rat 21/42 = 1/2 wees, wat sal meebring dat vir elke omwenteling van die kleinste rat die grootste rat slegs 0.62/2 = 0.31 omwentelinge sal draai, 'n totale verlaging van ongeveer 1:3.23.

Aangesien die intermediêre rat by beide die kleinste en grootste ratte inskakel kan dit uit die berekening gelaat word om steeds dieselfde ratverhouding te lewer van 42/13 = 3.23.

Aangesien die aantal tande ook eweredig is aan die omtrek van die ratwiel (Hoe groter die wiel hoe meer tande) kan die ratverhouding ook uitgedruk word as die verhouding tussen die omtrekke van beide wiele (waar d die deursnee van die kleiner wiel is en D die deursnee van die groter wiel):

:gr = \frac{\pi d}{\pi D} = \frac{d}{D}

Aangesien die deursnee gelykstaande is aan twee maal die radius kan bostaande ook as volg uitgedruk word:
:gr = \frac{d}{D} = \frac{2r}{2R} = \frac{r}{R}

Omdat tandratte enige glip by die raakpunt tussen die twee ratte verhoed kan ons aanneem dat die snelhede by die kontakpunte dieselfde is en ons kan dus skryf:

:v_d = v_D \rightarrow \omega_d r = \omega_D R \rightarrow \frac{r}{R} = \frac{\omega_D}{\omega_d} 

Waar {\omega_D} en {\omega_d} die draaisnelheid van die groot en klein rat onderskeidelik is.

en dus

:gr = \frac{\omega_D}{\omega_d} 

Met ander woorde die ratverhouding is eweredig aan die verhouding van die ratdeursneë en omgekeerd eweredig aan die verhouding van die ratsnelhede.
Pous Innocentius V

**Pous Innocentius V**  was die 185ste pous van die Rooms-Katolieke Kerk in 1276 van 21 Januarie tot 22 Junie.

## Biografie 
**Pous Innocentius V** is gebore as **Pierre de Tarentaise** ongeveer in 1224 in Tarentaise, (teenswoordig Moûtiers in die departement Savoie) Frankryk. Ongeveer in 1240 word hy 'n Dominikaanse monnik in Lyon, hy is die eerste Dominikaan om pous te word. Hy studeer teologie in Parys aan die Sorbonne Universiteit en word ook dosent. In 1272 word hy aartsbiskop van Lyon en in 1273 kardinaal-biskop van Ostia. Hy het prominent deel geneem aan die tweede konsilie van Lyon. Op 21 Januarie 1276 volg hy Pous Gregorius X op en regeer tot sy dood op 22 Junie 1276. Hy word opgevolg deur Pous Adrianus V. Die naam ‘Innocentius’ beteken 'onskuldige'.

## Pontifikaat 
**Pous Innocentius V** het min vermag in sy kort pontifikaat. Hy was egter 'n vredemaker. Hy het probeer om die Welfe en die Ghibellyne in Italië te versoen, het vrede bewerkstellig tussen die stede Pisa en Lucca en het bemiddel tussen Karel van Anjou en Rudolf van Habsburg. Hy het ook probeer om die Roomse Kerk met die Oosters-Ortodokse Kerk te herenig. Hy het met keiser Michael VIII Paleologus gekorrespondeer en afgevaardigdes na Konstantinopel gestuur. Hy is egter gedwarsboom deur Karel van Anjou wat die briewe dikteer het en die taal sodanig beïnvloed het dat dit vir die keiser as beledigend geklink het. Die pous se bynaam was "famosissimus doctor" (die beroemdste doktor).

## Verering 
Pous Innocentius V is op 9 Maart 1898 deur Pous Leo XIII salig verklaar. Sy feesdag is op 22 Junie.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Demokratiese Party

[duimnael|links|180px|Helen Suzman was op een na 'n parlementslid van al die voorgangers van die DP, te wete die [Verenigde Party, Progressiewe Party, die Progressiewe Reformiste Party en die Progressiewe Federale Party, maar nie die Suid-Afrikaanse Party nie.]]

[duimnael|links|180px|[Dene Smuts het die Demokratiese Party van 1989 tot sy samesmelting met die NP as die DA in 2000 in die Volksraad en later Nasionale Vergadering verteenwoordig. Daarna was sy tot 2014 'n DA-LP. Sy is twee jaar ná haar uittrede uit die politiek oorlede.]]

Die **Demokratiese Party** is die voorganger van die huidige tweede grootste party in die Suid-Afrikaanse parlement, die Demokratiese Alliansie. 

Die party is op 8 April 1989 gestig en was 'n samesmelting van die Progressiewe Federale Party, die Onafhanklike Party van dr. Denis Worrall en die Nasionale Demokratiese Beweging van Wynand Malan. Hulle was aanvanklik die leiers van die party saam met dr. Zach de Beer, tot hy uiteindelik alleenleier geword het. Die party het vriend en vyand verras deur 33 setels in die verkiesing van 6 September 1989 te wen nadat selfs goedgesinde ontleders die party se kans om betekenisvolle steun te verwerf, onderskat het.

Die party het aan die eerste demokratiese verkiesing in Suid-Afrika deelgeneem en met sy 1,7% steun sewe verteenwoordigers in die parlement gekry, onder andere Tony Leon, Ken Andrew, Colin Eglin, Kobus Jordaan en Dene Smuts (die enigste vrou in die DP-koukus). Die tweede en laaste leier was Tony Leon, wat die party gelei het in 2000 tydens die samesmelting met die Nuwe Nasionale Party, toe dit die Demokratiese Alliansie geword het.
The All-American Rejects

**The All-American Rejects** is 'n pop-rock-groep wat in Stillwater, Oklahoma begin het. Hulle laaste album, "Move Along" word in 2005 uitgebring en hul enkel *Dirty Little Secret* behaal in Januarie 2006 die negende plek op die *Billboard Hot 100*.

## Diskografie 
* *Same Girl, New Songs* EP (2001)
* *The All-American Rejects* (2002)
* *Move Along* (2005)
* *When the World Comes Down* (2008)
* *Kids in the Street* (2012)

*Same Girl, New Songs* (2001) word nie meer uitgegee nie. Hul debuutalbum, *The All-American Rejects* (2002), het vir hul deurbraak met die enkelsnit "Swing, Swing" gesorg. Ander enkelsnitte wat hulle uitgebring het, is "Time Stands Still" en "The Last Song". In die Verenigde State is "Eyelash Wishes" en in die Verenigde Koninkryk "Night Drive Acoustic" toegevoeg as bonus snitte op die plaat *Move Along* (2005).

### Enkelspelers 
* "Swing Swing" (2002)
* "The Last Song" (2003)
* "Time Stands Still" (2003)
* "Dirty Little Secret" (2005)
* "Move Along" (2006)
* "It Ends Tonight" (2006)
* "Gives You Hell" (2008)
* "The Wind Blows" (2009)
* "I Wanna" (2009)
* "Beekeeper's Daughter" (2012)
* "Kids in the Street" (2012)
* "Heartbeat Slowing Down" (2012)
* "There's a Place" (2015)
* "Sweat" (2017)
* "Send Her to Heaven" (2019)	
* "Me Vs. The World" (2020)

### DVD's 
* *Live From Oklahoma... The Too Bad For Hell DVD!* (30 September 2003, Dreamworks Rekords)
* *Live at the Wiltern LG DVD* (2006)
* *Tournado* (17 Julie 2007, Interscope Rekords)
* *Schooled* (2007)
Arabiese Demokratiese Republiek Sahara

Die **Arabiese Demokratiese Republiek Sahara** (Arabies: الجمهورية العربية الصحراوية الديمقراطية, *Al-Jumhūrīyya Al-`Arabīyya Aṣ-Ṣaḥrāwīyya Ad-Dīmuqrāṭīyya*, Spaans: *República Árabe Saharaui Democrática*) is 'n land wat voorheen as Spaanse kolonie *Spaans-Sahara* bekend gestaan en op 14 November 1975 van Spanje onafhanklik geword het. Dit is geleë in Noord-Afrika, suidwes van Marokko en Algerië asook noordwes van Mauritanië. Die Kanariese Eilande lê noordwes van Wes-Sahara in die Atlantiese Oseaan. Die SADR is op 27 Februarie 1976 deur die Polisario in die gebied Wes-Sahara geproklameer.

duimnael|links|Kaart van Wes-Sahara
duimnael|links|Politieke situasie in Wes-Sahara
duimnael|links|Internasionale erkenning van Wes-Sahara:
duimnael|links|Ligging van die Marokkaanse Muur in Wes-Sahara
In Julie 2004 het Wes-Sahara 'n bevolking van sowat 267&nbsp;405 gehad. Die oppervlak van die land is ongeveer 266&nbsp;000 vierkante kilometer. Dit is dus effens kleiner as Nieu-Seeland en net groter as die Verenigde Koninkryk maar met 'n totale bevolking kleiner as die meeste stede in Suid-Afrika.

## Bevolking 
Die etniese samestelling van die bevolking is oorwegend Sahrawis, letterlik *bewoner van die Sahara* of *woestynbewoner* ('n mengsel van Arabiere en gearabiseerde Imazighen (Berbers)) en Arabiere uit Marokko, wat formeel gesien koloniste is. Sahara (Arabiese uitspraak: *Sachara*) beteken "woestyn" in Arabies. Byna die hele bevolking van Wes-Sahara is Moslems.

## Politiek 
Alhoewel Marokko aanspraak maak op die land, erken meer as 70 lande, waaronder Suid-Afrika, die *Sahrawi Arabiese Demokratiese Republiek* (SADR) as soewereine owerheid van die land en is die republiek selfs 'n lid van die Organisasie vir Afrika-eenheid en die opvolgende Afrika-unie. Marokko was nie lid van albei organisasies nie, omdat dié land Wes-Sahara nie erken as onafhanklike land nie. Op 30 Januarie 2017 het Marokko egter lid van die Afrika-unie geword, hoewel die Wes-Sahara-konflik nie opgelos is nie. Die setel van die SADR is tans in Algerië. Geen enkele staat ter wêreld erken die anneksasie van Wes-Sahara deur Marokko na die land se onafhanklikheid van Spanje nie, maar sommige lande, soos Frankryk en Nederland, erken ook nie Wes-Sahara as 'n onafhanklike land nie.

Die republiek het op die oomblik slegs 'n klein strook van die land onder hulle mag (in die suidooste), die res word deur Marokko *bestuur*. Die grens tussen die twee lande vorm die Marokkaanse Muur.

Die hele bestuur van die SADR bestaan uit Polisario-lede. Polisario is 'n guerillaleër wat in 1973 gestig is en sedertdien vir die bevryding van Wes-Sahara van Marokkaanse oorheersing veg.

Die beplande hoofstad Laâyoune (*El Aaiún*) lê in die Marokkaanse deel van Wes-Sahara, solank vorm Tifariti die voorlopige hoofstad en Tindouf in Algerië die regeringsetel.

Die Verenigde Nasies beplan 'n referendum oor die toekoms, terwyl Marokko net outonomie aanbied.

## Verwysings 
## Eksterne skakels 
*  
*  Polisario-delegasie in Spanje
Aarbei

Die **aarbei** is 'n sagte, rooi vrug met 'n delikate smaak. Die plant het 'n klawerblaar, grof, getand en harig van onder. Die vyf blomblare is wit. Tuinsoorte is afkomstig van die wildeaarbei, oorspronklik uit die weste van Chili. Nuwe plantjies groei uit die knoppe aan kruipende stingels, genoem uitlopers.

## Klassifikasie 
Daar is meer as 20 verskillende spesies wêreldwyd. Die kennis dat die getal chromosome van aarbeispesies verskil, is deurslaggewend in hul klassifikasie. Daar is sewe basiese vorme van chromosome wat almal gemeen het, maar hulle toon verskillende poliploïde. Sommige spesies  is diploïed, met twee stelle van die sewe chromosome (14 chromosome in totaal). Ander is tetraploïed (vier stelle chromosome 28 totaal), heksaploïed (ses stelle chromosome, 42 totaal), oktoploïed (agt stelle chromosome 56 totaal) of dekaploïed (10 stelle chromosome 70 totaal).

As 'n algemene reël (met uitsonderings) is aarbeispesies met meer chromosome geneig om sterker en groter plante met groter bessies te lewer.

## Ekologie 
Aarbeie word gevreet deur die larwes van 'n aantal *Lepidoptera*-spesies (vlinders en motte), insluitend:

* *Phlogophora meticulosa*
* *Euproctis chrysorrhoea*
* *Chloroclysta truncata*
* *Korscheltellus lupulina*
* *Pavonia pavonia*
* *Hepialus humuli*
* *Pyrgus malvae* – waargeneem in *F. vesca* subspesie
* *Agrotis exclamationis*
* *Hypercompe indecisa*
* *Eupithecia pusillata*
* *Noctua pronuba*
* *Noctua kom*
* *Amphipyra tragopoginis*
* *Pyrgus armoricanus*
* *Agrotis segetum*

## Verwysings 
## Eksterne skakels 
*
Colenso

**Colenso** is 'n dorp in KwaZulu-Natal, sowat 210&nbsp;km van Durban op die suidelike oewer van die Tugelarivier. Die Zoeloenaam vir die dorp is *eSikebheni* (Plek van die boot).

## Geskiedenis 
duimnael|Die Colenso-kragsentrale, omstreeks 1972.
Die dorpie is by 'n drif gestig in 1855; mettertyd het winkels en 'n hotel gevolg. Dit is genoem na die eerste Anglikaanse biskop van Natal, John William Colenso. Die Bulwerbrug, genoem na sir Henry Bulwer, goewerneur van die Kolonie van Natal, is in 1879 oor die rivier gebou. Die huidige museum was oorspronklik die tolhuis vir die brug. Albei die brug en die tolhuis is in 1978 tot nasionale gedenkwaardighede verklaar. In 1886 het die spoorlyn vanaf Durban na Johannesburg die dorp bereik.

Op 15 Desember 1899, tydens die Tweede Vryheidsoorlog, het die Slag van Colenso hier plaasgevind toe Redvers Buller probeer het om die beleg van Ladysmith op te hef.

Die dorp is in 1926 geproklameer. Dieselfde jaar is 'n kragsentrale op die dorp gebou om elektrisiteit vir die spoorweë op te wek. In 1929 is die kragsentrale aan Evkom verkoop. Tussen 1959 en 1972, die spitsjare van sy lewe, kon die kragsentrale 165&nbsp;MW lewer. Aangesien nuwe steenkoolkragsentrales 'n termiese doeltreffendheid van 21% kan behaal teenoor 'n maksimum van 19,1% by Colenso, is die kragsentrale in 1984 uit diens gestel.

In 1958 word Colenso 'n munisipaliteit. Met die hersiening van die Suid-Afrikaanse plaaslike regeringstruktuur in 1996 word Colenso 'n gedeelte van die Emnambithi/Ladysmith Plaaslike Munisipaliteit. In 2016 is hierdie plaaslike munisipaliteit met die Indaka Plaaslike Munisipaliteit gesmelt om die Alfred Duma Plaaslike Munisipaliteit te maak.

## Sien ook 
* Lys van dorpe in Suid-Afrika

## Bronne 
* 
* 

## Verwysings
John William Colenso

Biskop **John William Colenso** (1814–1883) was die eerste biskop van die Anglikaanse Kerk in Natal (1853–1883).

Hy is in 1814 in St. Austell, Cornwall, gebore. Hy is aanvanklik as wiskundige opgelei, maar is in 1846 georden en word predikant van Forncett St. Mary in Norfolk en in 1853 treë hy na Suid-Afrika om die pos van Biskop van Natal op te neem.

'n Verskil oor die uitleg van die Bybel lei daartoe dat hy deur die biskop van Kaapstad van sy amp onthef word. 'n Hofsaak volg en hy beroep hom uiteindelik op die Britse Privy Council, wat beslis dat die koloniale kerke nie wetlik aan die Anglikaanse Kerk in Engeland gebind is nie en daarom by gebrek aan 'n vaste reëling nie gehoorsaamheid aan mekaar kan opdwing nie. Van besondere belang vir die Suid-Afrikaanse situasie was sy bewering dat as 'n man wat poliginie beoefen hom tot die Christendom bekeer, hy al sy vrouens moet behou, aangesien hy reeds 'n plig teenoor elkeen onderneem het.

Dit was veral op Colenso se aandrang dat Langalibalele van Robbeneiland na die vasteland vir aanhouding teruggebring is. Later het sy dogter ook as pleitbesorger vir Dinuzulu opgetree.

Colenso se nagelate dokumente word bewaar in die staatsargief van Kwa Zulu-Natal. Dit gee interessante inligting oor Colenso se lewe en sy tyd en veral oor die lewe van die Zoeloes in Natal en Zululand.

Die dorp Colenso is na hom vernoem.

## Lees ook
*Crompton-versameling

## Verwysings
## Bibliografie
* Leverton, B.J.: The Colenso Papers.  In: Lantern. Tydskrif vir Kennis en Kultuur. Jaargang 14, nr. 4, Junie 1965

## Eksterne skakels
Pleknaamsveranderinge in die Wes-Sahara

duimnael|regs|260px|Ligging van Wes-Sahara in Afrika.

Hier volg 'n lys van dorpe en stede in die Wes-Sahara (*Die Wes-Sahara is deel van Marokko. Sien hier vir Naamveranderinge in Marokko*) waarvan die name verander is:

*La Agüera → Lagouira
*Villa Cisneros → Dakhla
HSV Barmbek-Uhlenhorst

** HSV Barmbek-Uhlenhorst ** is 'n sportklub uit die stadstaat Hamburg in Duitsland, veral bekend vir sy sokkerafdeling. Benewens sokker het die klub ook afdelings vir handbal, tafeltennis en gimnastiek.

Die klub beskou sy stigtingsdatum as 15 November 1923, toe die sokkerafdeling van *Hamburger Turnerschaft Barmbeck-Uhlenhorst 1876* onafhanklik geraak het as *Hamburger Sportverein Barmbeck-Uhlenhorst*. Die moederklub het op 10 Julie 1909 ontstaan met die samesmelting van *Barmbeck-Uhlenhorst Turnverein 1876*, *Männer Turnverein 1888 Barmbeck-Uhlenhorst* en *Barmbecker Turnverein 1902*.

Gedurende die Tweede Wêreldoorlog het baie Duitse klubs tydelik saamgesmelt weens die verlies van spelers aan militêre diens en gedurende die 1943/44-seisoen het die klub saam met *Post SG Hamburg* gespeel as *Kriegspielgemeinschaft Post/BU Hamburg*. Op 23 Junie 1944 het *HSV* en *Post* aangesluit by *FC St. Georg Hamburg* en *Sperber Hamburg* om vir 'n enkele seisoen as *KSG Alsterdorf* in die eersteliga Gauliga Hamburg mee te ding. Na die oorlog het die oorspronklike HSV as *Hamburger Sportverein Barmbek-Uhlenhorst* begin speel. In 1949 is *Fußball Club Rot-Weiß Hamburg 1923* by die klub ingelyf.

Die klub se grootste prestasie was om in die 1960’s 'n paar seisoene in die tweedevlak Regionalliga Noord deur te bring, asook in die eerste seisoen van die 2. Bundesliga in 1974.

## Onlangse ligaposisionering 
## Eksterne skakels 
* The Abseits Guide to German Soccer
* Amptelike klubwerf
Pleknaamsveranderinge in Marokko

duimnael|regs|260px|Ligging van Marokko in Afrika.

Hier volg 'n lys van dorpe en stede in Marokko (*Die Wes-Sahara is deel van Marokko. Sien hier vir Naamveranderinge in die Wes-Sahara*) waarvan die name verander is:

*Aguz → Souira Guedima
*Al Hoceima → Villa Sanjurjo → Villa Alhucemas → Al Hoceima (1956)
*Boulhaut → Ben Slimane
*Cabo Agua → Ras Kebdana
*Chellah → Rabat
*Mazagan → El Jadida
*Port Lyautey → Kenitra 
*Rio Martin → Martil
*Santa Cruz de la Mar Pequeña → Sidi Ifni
*Santa Cruz do Cabo de Gué → Agadir
*Titawin → Tétouan
*Villa Bens → Tarfaya (die stad was deel van die Wes-Sahara tot 1979)
Maitland

**Maitland** is 'n werkersklasvoorstad van Kaapstad en word begrens deur onder meer Soutrivier, Ndabeni, Pinelands en Observatory. Dit is 'n sentrale voorstad.

## Sien ook 
* Maitland (kiesafdeling)

## Verwysings
Rabat

**Rabat** (Arabies: الرباط‎‎, *ar-Ribaaṭ*; Berbers: ⵕⵕⴱⴰⵟ *Ṛṛbaṭ*) is die hoofstad en tweede grootste stad van Marokko naas Casablanca. Dit is geleë in die noordweste van die land aan die Atlantiese kus aan die monding van die rivier Bou Regreg. Die stad het 'n militêre sentrum in die 12de eeu geword. Die bevolking is in 1984 op 556&nbsp;000 geskat, maar teen 2008 was die skatting reeds meer as twee miljoen. Dit is ook die hoofstad van die streek Rabat-Salé-Zemmour-Zaer.

Probleme met slik het die stad se rol as hawe afgeskaal, maar belangrike bedrywe bly tekstiele, voedselverwerking en die boubedryf.

Die stad is 'n belangrike toeristebestemming en huisves al die vernaamste buitelandse ambassades in Marokko. Die stad is die tweede belangrikste ekonomiese sentrum in die land naas Casablanca, wat 'n groter bevolking het. Die moderne hoofstad en historiese stad van Rabat is in 2012 deur Unesco as wêrelderfenisgebied gelys.

## Eksterne skakels 
*  Amptelike webwerf
*   Amptelike Unesco-bladsy
Cape Argus

duimnael|regs|300px|Die Burgstraatse kant van die gebou waar onder andere die Cape Argus saamgestel en gedruk is tot die gebou in 2011 vir R86&nbsp;miljoen aan 'n eiedomsontwikkelaar verkoop is. Die drukkery is geruime tyd voor die verkoping gesluit toe die Independent sy drukwerk uitgekontrakteer het.

***Cape Argus*** is 'n poniegrootte-dagblad in Kaapstad wat op 3 Januarie 1857 deur Brian Henry Darnell en R.W. Murray opgerig is.

Dit was aanvanklik 'n oggendblad, maar het in 1883 'n middagblad geword. Die firma Saul Solomon & Co. het die koerant in 1862 oorgeneem, maar beland in die besit van die Argus Printing and Publishing Company in 1886 toe Francis Dormer dié maatskappy stig en die vorige eienaar bankrot speel. Vandag is die Argus Printing and Publishing Company Independent News & Media. Die koerant is op 1 Desember 1969 hernoem tot net *The Argus*. Die naam het egter nie inslag gevind nie en is in die nuwe millennium weer *Cape Argus* gemaak.

Die koerant was jare lank 'n teenstander van die destydse Nasionale Party, hoewel nie so uitgesproke soos die Engelse, Kaapstadse oggendblad, die *Cape Times*, nie. Die *Cape Times* het destyds tot dieselfde groep (SAAN) as die *Rand Daily Mail* behoort, waarskynlik die grootste teenstander van Apartheid onder die dagblaaie. Nadat SAAN in die middel jare tagtig finansiële probleme ervaar het, het die Argus Printing and Publishing Company die *Cape Times* bekom, sodat sowel Media24 as Independent News & Media in 2008 elk drie dagblaaie in Kaapstad uitgegee het. Die Engelse uitgawe van die *Son* is intussen gestaak.

## Sirkulasie 
Die koerant het lank die grootste sirkulasie van enige dagblad in die destydse Kaapprovinsie gehad, maar is sedertdien verbygesteek deur sowel *Die Burger* as *Die Son*. *Cape Argus* se sirkulasie het afgeneem tot sowat 75&nbsp;000 eksemplare per dag in 2008, vergeleke met byvoorbeeld 120&nbsp;000 in 1974 – 'n afname van 37,5%. Dit beteken terwyl meer as een uit elke nege mense in 1974 in Kaapstad die koerant elke dag gekoop het, het net een uit elke byna 47 mense dit elke dag in 2008 gekoop omdat die bevolking met 218% van 1,1 miljoen tot 3,5 miljoen toegeneem het. Die koerant is weliswaar steeds die grootste dagblad in die Kaapse Skiereiland, omdat *Die Burger* en *Die Son* baie gewild op die Wes-Kaapse platteland is.

Selfs nadat die koerant in 2012 in 'n ponieformaat herontwerp is, het die sirkulasie bly daal tot sowat 33&nbsp;000 in die derde en 32&nbsp;000 in die vierde kwartaal van 2012.

## Sien ook 
* Lys van Suid-Afrikaanse dagblaaie

## Bronne 
* "Africa South of the Sahara", Europa Publications, London, 1975.

## Verwysings 
## Eksterne skakels 
*
Byz

**Byz** is die verhoognaam van die Sweedse hip-hop- en kletskunstenaar **Andreas Jorma Byström**, gebore 27 Mei 1984, Sala (Swede). Hy het sy musiekloopbaan in 1999 afgeskop met die groep Inte Helt Oskyldiga en veral met die vrystelling van sy eerste album *There is still a party going on*. In 2004 het Byz amper die musiekindustrie verlaat, maar het hy van plan verander en die album *From here to somewhere* later daardie jaar uitgereik. Albumverkope was aanvanklik aan familie en vriende, maar met behulp van die internet het verkope geklim.

In 2005 het hy sy eerste Sweedstalige album *Når toppen av botten i en sjuttis* vrygestel. Die enkelsnit "Karatefylla" van sy mees onlangse album *Fett av dig* het een van sy gewildste snitte geword.

## Diskografie 
* *Vadå* (2001)
* *There is still a party going on* (2003)
* *From here to somewhere* (2004)
* *Når botten i toppen av en sjuttis* (2005)
* *Fett av dig* (2007)

## Enkelspelers 
* *Do You Wanna Fuck* (2004)

## Eksterne skakels 
* Byz se amptelike webwerf
Riversdal

**Riversdal** ( *Riversdale*) is 'n dorp in die suidooste van die Wes-Kaap. Die N2 nasionale pad gaan deur die dorp.

[duimnael|links|220px|Die argitekte [Hermann Kallenbach en A.M. Reynolds het die NG Kerk Riversdal ontwerp. Ds. J.R. Albertyn het die hoeksteen op 4 Maart 1908 gelê. Die dogtergemeente Albertinia is so genoem ter ere van hom.]]

## Geskiedenis 
Die dorp is in 1838 aan die voet van die Langebergreeks gevestig. Die NG gemeente is die volgende jaar afgestig. Die dorp is vernoem na Harry Rivers, destyds die plaaslike landdros en later koloniale sekretaris. Dit het in 1849 'n munisipaliteit geword.

Tydens die Tweede Vryheidsoorlog het generaal Christiaan de Wet naby aan die dorp verby beweeg.

## Wapens 
**Munisipaliteit** — Die munisipale raad het in 1908 die Rivers-familiewapen as dorpswapen aangeneem.  Die bekende plaaslike skilder Jan Volschenk het 'n skildery daarvan vir die raad gemaak.  Die wapen toon 'n staande hert op 'n grasgrond; die helmteken was 'n soortgelyke hert; en die wapenspreuk was "Labitur et labitur".

**Afdelingsraad** — Riversdal se afdelingsraad (d.w.s. die plaaslike owerheid vir die landelike gebiede buite die dorpsgrense) het in 1964 'n wapen by die Kaapse Provinsiale Administrasie geregistreer en dit in 1966 deur die administrateur aan die raad laat toeken.  Dit is in 1970 by die Buro vir Heraldiek geregistreer.

Schalk Pienaar het die wapen ontwerp: ''In blou, drie naasmekaar geplaaste koringgerwe van goud, vergesel in die skildvoet van twee golwende dwarsbalke van silwer; op 'n uitgetande skildhoof, in goud, 'n proteablom met blare van natuurlike kleur''.  Die helmteken was 'n Riversdalse heideplant, en die wapenspreuk "Salus populi supreme lex". 

Die afdelingsraad se opvolger, die Langeberg-afdelingsraad, het die wapen in 1981 in sy naam herregistreer.

## NG gemeente 
Die NG gemeente Riversdal is die 23e oudste gemeente van die Nederduitse Gereformeerde Kerk in Suid-Afrika. Die gemeente Riversdal-Wes het in 1955 afgestig.

## Distrik 
Die distrik is 3 945&nbsp;km2 groot en is op boerdery gegrond met koring, wol en aartappels van die belangrikste produkte. Vee- en perdetelery en suiwelprodukte is ook belangrik.

## Bekende boorlinge 
* Dalene Matthee née Scott, Afrikaanse skrywer.
* Johannes Meintjes, skilder, skrywer en geskiedkundige.

## Sien ook 
* Lys van eerste 100 NG gemeentes in Suid-Afrika
* Lys van dorpe in Suid-Afrika
* Spookplekke in Suid-Afrika

## Bronne 
*

## Verwysings
Boland (rugbyspan)

duimnael|regs|300px|Bolandstadion op Wellington, die tuiste van die Boland Kavaliers.

Die **Boland Kavaliers**  is 'n Suid-Afrikaanse rugbyspan wat aan die Curriebeker- en Rugby-uitdaagreeks deelneem. Die unie speel sy tuiswedstryde op die Bolandstadion in Wellington.

## Eksterne skakels 
* Die Boland Kavaliers se profiel 
* Tuisblad
Winburg

duimnael|links|Die Voortrekkervlag.
**Winburg** is 'n dorpie in die Vrystaat wat in 1836 deur die Voortrekkers aangelê is. Dit was die eerste Vrystaatse hoofstad. Die naam is oorspronklik "Wenburg" gespel, wat volgens sommige kenners ter viering van die Boeremagte oor die Matabele gegee is en volgens ander oor die oorwinning in 'n regsdispuut oor die presiese ligging van die dorp.

Dit het 'n rol gespeel in verskeie ander oorloë met plaaslike stamme en was 'n gevegstoneel tydens die Rebellie van 1914. Vandag is dit 'n graan- en wolsentrum. Die N1 nasionale pad gaan langs die dorp verby, terwyl die N5 nasionale pad hier begin na Harrismith (en omgekeerd).

## NG gemeente 
: *Hoofartikel: NG gemeente Winburg*
duimnael|links|NG Kerk Winburg
Die NG gemeente is in 1841 as die 27ste gemeente in die land gestig. Dit was die eerste gemeente in die Vrystaat, is sewe jaar ouer as Bloemfontein se moedergemeente en naas Pietermaritzburg (1839) die oudste buite die destydse Kaapprovinsie. Twis en tweedrag in die gemeente weens die Maritz-rebellie het gelei tot die stigting van die gemeente Rietfontein in 1917 (sonder grense, soos byvoorbeeld NG gemeente Potchefstroom-Mooirivier in dieselfde jaar). In 2014 het die moedergemeente 194 belydende lidmate gehad en Rietfontein 271.

## Bekende boorlinge 
* Marius Jooste, koerantman van onder meer Perskor.

## Sien ook 
* Lys van eerste 100 NG gemeentes in Suid-Afrika
* Lys van dorpe in Suid-Afrika
* Makeleketle (sy township)
* Winburg Voortrekkermonument

## Verwysings 
## Eksterne skakels
The Friend

[duimnael|295px|regs|[Arthur Barlow het op 23 by die koerant aangesluit toe sy pa, Alfred Barlow, eienaar en redakteur was. Hy het later 'n L.V. vir die Arbeidersparty, Verenigde Party en uiteindelik die Nasionale Konserwatiewe Party geword.]]

***The Friend*** was 'n Engelstalige oggendblad wat deur die Argus Printing and Publishing Company (tans Independent News & Media) in Bloemfontein uitgegee is tot die koerant se sluiting tydens die ekonomiese insinking in Suid-Afrika in die middel jare tagtig. Van toe af was *Die Volksblad*, nou *Volksblad*, die enigste dagblad in die Vrystaat, hoewel al Gauteng se dagblaaie wyd in die provinsie versprei word. In 2020 is die gedrukte weergawe van *Volksblad* gestaak.

Dit is op 10 Junie 1850 van stapel laat loop as *The Friend of the Sovereignty and Bloemfontein Gazette* en het die eerste keer in 1896 as dagblad verskyn. Die koerant het publikasie gestaak van 1900 tot 1902 tydens die Tweede Vryheidsoorlog. Vroeg in 1900 is dit bedryf deur 'n groep oorlogskorrespondente, onder wie Rudyard Kipling.

*De Tijd* is in 1862 opgerig as teenvoeter vir *The Friend* se Britsgesinde ingesteldheid en was die eerste Nederlandse koerant in die Oranje-Vrystaat. Dit het tot 1875 bestaan.

## Sien ook 
* Lys van Suid-Afrikaanse dagblaaie
* Calman Postma

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
Betsjoeanaland

: *Hierdie artikel handel oor die Britse protektoraat in die huidige Botswana. Vir die protektoraat in die huidige Suid-Afrika, sien Brits-Betsjoeanaland.*

[duimnael|links|'n Kaart van 1887 wat die kroonkolonie [Brits-Betsjoeanaland (skadupienk) en die Betsjoeanaland Protektoraat (pienk grens) vertoon. Dit was voor die uitbreiding na die noorde tot Ngamiland in 1890.]]
**Betsjoeanaland** (Engels: *Bechuanaland*), amptelik die **Betsjoeanaland Protektoraat** (*Bechuanaland Protectorate*), is die voormalige naam tot op 30 September 1966 met die onafhanklikwording van Botswana, toe die gebied 'n protektoraat onder Britse beskerming was.

Betsjoeanaland het onder Europese beheer gekom in 1885 toe genl. sir Charles Warren die gebied beset het om te keer dat die Zuid-Afrikaansche Republiek of Duitse magte in Duits-Suidwes-Afrika die gebied annekseer. Betsjoeanaland was uniek in dié opsig dat sy gebiedshoofstad, Mafikeng, buite die gebied in die destydse Kaapprovinsie geleë was. Met onafhanklikwording het die hoofstad in 1965 Gaborone geword.

## Verwysings
Daily Dispatch

[duimnael|regs|300px|Die Daily Dispatch berig op 20 Februarie 1939 oor die [selakant wat in die stad aan land gebring is]]

Die ***Daily Dispatch*** is 'n Oos-Londense dagblad wat in September 1872 as die *East London Dispatch* ontstaan het. Seker die koerant se beroemdste oudredakteur is Donald Woods, wat hom beywer het om 'n einde aan Apartheid te bring. Die koerant, saam met talle streekskoerante in die filiaal soos *The Rep* van Queenstown en *The Mercury* van King William's Town behoort aan Avusa Media Limited.

Die koerant se sirkulasie is reeds jare lank sowat 26&nbsp;000 per dag.

## Sien ook 
*Lys van Suid-Afrikaanse dagblaaie

## Eksterne skakel 
*Webtuiste van die Dispatch Media (offline, raadpleeg argief)
Cape Son

Die ***Cape Son*** was 'n Engelstalige poniekoerant wat soggens in Kaapstad uitgegee is as Engelse weergawe van die Afrikaanse *Die Son* deur Media24. Dit is in 2008 gestaak.

## Sien ook 
*Lys van Suid-Afrikaanse dagblaaie
Daily Mail (Suid-Afrika)

Die ***Daily Mail*** was 'n dagblad wat enkele maande lank in 1990 in Johannesburg uitgegee is deur die personeel van die destydse *Weekly Mail*, tans die *Mail & Guardian*. Dit moenie verwar word met die Britse poniekoerant met dieselfde naam nie.

## Sien ook 
*Lys van Suid-Afrikaanse dagblaaie
Pous Adrianus V

**Adrianus V**  was die 186ste pous van die Rooms-Katolieke Kerk in 1276 van 11 Julie tot 18 Augustus.

## Biografie 
**Pous Adrianus V** is gebore as **Ottobuono Fieschi** dei Conti di Lavagna (ook '''Ottobuono de' Fieschi''') ongeveer in 1220 in Genua, Italië.  Hy was 'n neef van Pous Innocentius IV wat hom in 1251 kardinaal-diaken van St. Adriano maak.  Pous Clemens IV stuur hom as pouslike legaat na Engeland van Oktober 1265 tot Julie 1268 om op te roep tot 'n nuwe kruistog en die geskil tussen koning Hendrik III en sy baronne te besleg. Op 11 Julie 1276 volg hy Pous Innocentius V op deur die invloed van Karel van Anjou, maar sterf op 18 Augustus 1276 nog voor hy priester of biskop gewy is, of as pous gekroon is.  Hy word opgevolg deur Pous Johannes XXI. Die naam ‘Adrianus’ beteken 'inwoner van Adrië'.

## Bibliografie
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Business Day

***Business Day*** is 'n sakeoggendblad wat in 1986 in Johannesburg uit die sakeseksie van die *Rand Daily Mail* ontstaan het toe daardie koerant gesluit het. 'n Ander deel van die personeel het die weekblad *Weekly Mail* (tans *Mail & Guardian*) begin. *Business Day* behoort aan BDFM (wat staan vir *Business Day* en *Financial Mail*). Dit het vroeër aan Times Media Limited behoort, maar tans besit Avusa Media Limited, wat in 2012 weereens Time Media Ltd. geword het, en die Britse maatskappy Pearson plc elk 50% van BDFM. Die koerant se sirkulasiesyfer vir die laaste kwartaal van 2012 was 35&nbsp;136. In die vierde kwartaal van 2024 was die totale sirkulasie 12&nbsp;907, waarvan 2&nbsp;736 eksemplare gratis versprei is.

## Sien ook 
* Lys van Suid-Afrikaanse dagblaaie

## Verwysings 
## Eksterne skakels 
* Business Day se webwerf
Times Media Limited

Die Suid-Afrikaanse koerantmaatskappy South African Associated Newspapers het van 1987 as **Times Media Limited** bekend gestaan, later as Johnnic Publishing en sedert November 2007 as Avusa Media Limited. In 2013 is die naam terug verander na Times Media Limited.

## Sien ook 
* Lys van Suid-Afrikaanse dagblaaie

## Eksterne skakels 
* Johnnic Publishing se uitgewer-afdeling
Avusa Media Limited

**Avusa Media Limited** (sedert 20 November 2007), voorheen Johnnic Publishing, wat vroeër bekend gestaan het as Times Media Limited, is 'n Suid-Afrikaanse uitgewer van koerante en tydskrifte. Die maatskappy is 'n volfiliaal van Johnnic Communications, wat op sy beurt aan Johnnic Holdings behoort.

Die ontstaan van Avusa Media Limited kan teruggespoor word tot 1902 met die stigting van *Rand Daily Mail* deur Henry Freeman Cohen, met Edgar Wallace as eerste redakteur. Die mynmagnaat Abe Bailey het die *Rand Daily Mail* in 1902 gekoop en die *Sunday Express* in 1937 tot sy stal toegevoeg. In die jare veertig het die maatskappy wat die *Rand Daily Mail* en *Sunday Express* uitgegee het die Sunday Express Limited geword. Die maatskappy gee ook die *Sunday Times* (sedert 1906) uit, wat ontstaan het uit die *Rand Daily Mail* toe die dagblad se infrastruktuur en personeel gebruik is om die Sondagkoerant teen 'n laer koste uit te gee. Die *Sunday Times* se drukoplaag was aanvanklik 15&nbsp;000, maar vandag is dit die grootste weekblad in Suid-Afrika met 'n verkoopte sirkulasie van meer as 500&nbsp;000.

Uit dié drie koerante het die South African Associated Newspapers in 1965 ontstaan. Dié maatskappy het in die jare tagtig Times Media Limited geword.

## Vernaamste koerante 
* The Herald
* Weekend Post
* The Citizen (50%)
* Sunday Times
* Business Day (50%)
* Sowetan
* Sowetan Sunday World
* Daily Dispatch
* Saturday Dispatch
* The Times
* The Mercury (King William's Town)
* The Rep

## Vernaamste tydskrifte 
* South African Home Owner
* Longevity
* Elle
* SoccerLife
* Top Huis
* Avocado/Avokado
* Computing SA
* SA Mining

## Ander bekende handelsmerke 
* Exclusive Books
* Van Schaik Boekhandel
* MapStudio
* Struik
* Gallo Musiekgroep (drie afdelings)

## Sien ook 
* Lys van Suid-Afrikaanse dagblaaie
* Lys van Suid-Afrikaanse vaktydskrifte
* Independent News & Media
* Nasionale Pers
* Perskor

## Eksterne skakels 
*  Amptelike webwerf 
* Die Suid-Afrikaanse konsulaat-generaal in New York se inligting oor die media in Suid-Afrika
* Tuisblad van Johnnic Publishing (argiefweergawe)
* Avusa Media Limited se handelsmerke (argiefweergawe)
Zimbabwiese dollar

[duimnael|20 Miljard ([Engels: *billion*) Zimbabwiese Dollar-noot uitgegee tydens hiperinflasie in 2008]]
duimnael|100 Biljoen (*trillion*) Zimbabwiese Dollar-noot uitgegee tydens hiperinflasie in 2009

Die **Zimbabwiese dollar** was vanaf 1980 tot 12 April 2009 die amptelike geldeenheid van Zimbabwe.

## Wisselkoers 
Voor die bekendstelling van die nuwe (sogenaamde derde) Zimbabwiese dollar op 1 Augustus 2008 het een Amerikaanse dollar 57&nbsp;381&nbsp;544&nbsp;140 (sommige bronne gee 69 miljard aan) Zimbabwiese dollar gekoop. Die Reserwebank van Zimbabwe het op 30 Julie 2008 verklaar dat 10 nulle van die dollar se monetêre waarde geskrap sou word. Die nuwe dollar is dus teen 'n wisselkoers van een Amerikaanse dollar vir 6,56897 Zimbabwiese dollar bekend gestel (omdat 10 nulle geskrap is). Teen Donderdag 8 Augustus 2008 was een Amerikaanse dollar 8,66 Zimbabwiese dollar werd (ietwat swakker as die Suid-Afrikaanse rand), maar sedertdien het die eenheid verswak tot op 21 September 2008 toe een Amerikaanse dollar gelyk aan 94,7 Zimbabwiese dollar was. Met die 10 nulle bygereken, kom dit neer op 947&nbsp;000&nbsp;000&nbsp;000 (947 miljard Zimbabwiese dollar vir een Amerikaanse dollar). Winkels het tot 31 Desember 2008 die ou sowel as die nuwe prys van goedere vertoon. Die nuwe banknote ($1, $5, $10, $20, $50, $100 en $500) het op 1 Januarie 2009 die enigste wettige banknote geword. Maar met die gedurige verswakking van die Zimbabwiese dollar, was selfs die $500-noot op 21 September 2008 net ZAR42,07 werd en die $1-noot net 8 Suid-Afrikaanse sent.

Op 13 September 2008 is buitelandse valuta tot wettige betaalmiddel as *de facto*-geldeenheid in Zimbabwe verklaar vanweë kontanttekorte en die waardeloosheid van die Zimbabwiese dollar.

## Sien ook 
* Ekonomie van Zimbabwe
* Suid-Afrikaanse pond

## Eksterne skakels 
*  Reserwebank van Zimbabwe
*  Banknote van Zimbabwe
The Mercury (King William's Town)

[duimnael|regs|230px|Die voorblad van die uitgawe van die *Mercury* van [9 Maart 1916 toe dit tydens die Eerste Wêreldoorlog daagliks verskyn het. Dié eksemplaar word uitgestal in die Amathole-museum.]]

***The Mercury*** is 'n ponieformaat-weekblad wat elke Vrydag sowat 4&nbsp;000 kopieë op en om King William's Town in die Oos-Kaap verkoop. Die koerant is in 1875 gestig en behoort tans aan Avusa Media Limited, die grootste koerant-uitgewer in die Oos-Kaap.

## Bronne 
*Avusa Media Limited se handelsmerke
The Herald

**The Herald** is 'n oggendblad in Port Elizabeth wat vroeër as die *Eastern Province Herald* bekend gestaan het. 

Dit is een van die oudste koerante in Suid-Afrika en het reeds op 7 Mei 1845 die eerste keer verskyn. Dit is egter nie die oudste dagblad nie, omdat dit eers op 31 Januarie 1898 'n dagblad geword het. *The Herald* se verwante aandblad, *Evening Post*, se publikasie is in 2000 gestaak.

Avusa Media Limited besit *The Herald*, asook die enigste ander dagblad in die Oos-Kaap, *Daily Dispatch* van Oos-Londen. Die sirkulasie van The Herald is 27&nbsp;557 (dieselfde as in 1982), met sowat 194&nbsp;000 lesers.

## Sien ook 
*Lys van Suid-Afrikaanse dagblaaie

## Eksterne skakels 
*Die koerant se webwerf 

## Bronne 
*Rosenthal, Eric, "Encyclopaedia of Southern Africa", Juta and Company Limited, Kaapstad, 1978.
*Avusa se handelsmerke
The Rep

***The Rep***, wat vroeër die *Daily Representative* en intussen *The Representative* was, is een van die oudste koerante in Suid-Afrika en het die eerste keer in 1859 verskyn. Dit verskyn tans weekliks op 'n Vrydag op Queenstown, en verkoop 5&nbsp;466 eksemplare. In 1974, toe dit 'n middagblad was, was die sirkulasie 1&nbsp;700. Die koerant behoort tans aan Avusa Media Limited.

## Sien ook 
*Lys van Suid-Afrikaanse dagblaaie

## Bronne 
*Avusa Media Limited se handelsmerke 

## Eksterne skakels 
*The Rep se tuisblad
Daily Mail

Die ***Daily Mail*** is 'n daaglikse Britse poniekoerant. Dit is opgerig in 1896 en word besit deur *Daily Mail and General*. Die oplaag van die *Daily Mail* beloop meer as 2 miljoen. Die koerant het, nes ander Britse dagblaaie, ook 'n Sondaguitgawe: *The Mail on Sunday*.

Die *Daily Mail* se politieke mening is regs, konserwatief en populisties en die koerant is krities ingestel jeens die Europese Unie, immigrante, buitelanders en ander minderhede. Naas die gebruiklike berigte oor die politiek, ekonomie, binne- en buitelandse nuus en menings, word heelwat aandag bestee aan sport, skandale van Britse en internasionale bekendes, gesondheidswenke en vrouesake soos grimering, mode en styl. Die koerant se bynaam, veral gebruik deur sy kritici, is die *Daily Wail*.

Die *Daily Mail* posisioneer hom as ordentliker, betroubaarder, deegliker en veral meer middelklas as die Britse sensasiekoerante soos *The Sun* en die *Daily Mirror*. As sodanig word dit dan ook beskou as behorende tot die sogenaamde middelmark. In die *Daily Mail* is daar dus geen bladsydriemeisie nie. Die koerant se teikengroep is die laermiddelklas.

Sy grootste mededinger is die *Daily Express* en die *Daily Mail* stem in vele opsigte met die *Daily Express* ooreen: die lettertipe, die politieke mening, skryfstyl en nuuskeuse.

## Sien ook 
* *Daily Mail (Suid-Afrika)*
TSV Altenholz

**TSV Altenholz** is 'n sportklub uit Altenholz in die deelstaat Sleeswyk-Holstein in Duitsland waarvan die sokkerafdeling in die Oberliga Sleeswyk-Holstein meeding. Benewens sokker het die klub ook afdelings vir onder meer pluimbal, handbal, tafeltennis, judo, karate, atletiek, swem, dans, tennis en gimnastiek. Die klub se mees suksesvolle afdeling is die handbalafdeling, waarvan die mansspan al in die Bundesliga, die hoogste vlak van die Duitse handbalstruktuur, meegeding het.

Alhoewel die sportklub al op 15 November 1923 gestig is, het die klub eers in 1965 'n sokkerafdeling gekry. Die sokkerafdeling moes egter nog altyd tweede viool speel teen die handballers en kort hierna het die sokkerafdeling hulle eie klub gestig, genaamd *VfL Altenholz*. *VfL Altenholz* het egter kort voor lank ontbind en voor die einde van 1966 het die sokkerspelers weer teruggekeer na die moederklub.

In 1997 het die ambisieuse sokkerafdeling die eerste keer die Oberliga gehaal, deurdat die span met 'n professionele afrigter en verskeie spelers versterk is. Kort hierna het die sokkerafdeling weer onafhanklik geraak, hierdie keer met die naam *TSV Altenholz Fußball GmbH & Co. KG*. Die span het ook sy grootste skare in 1997 gelok: 4 102 toeskouers in die wedstryd teen Holstein Kiel. In die 1999/00-seisoen het die span die Oberligatitel met 5 punte misgeloop en die span is toe verder versterk met professionele spelers met die oog op promosie na die Regionalliga. Toe die span egter net 10de kon eindig in die 2000/01-seisoen, het finansiële druk die onafhanklike sokkerklub genoop om te ontbind en weer deel te word van TSV Altenholz. Die span het vir dieselfde rede aan die einde van die 2002/03-seisoen vrywillig uit die Oberliga onttrek en twee vlakke laer na die *Bezirksoberliga Kiel* gerelegeer.

## Onlangse ligaposisionering 
## Verwysings 
* Hardy Grüne: *Der kurze Fußballtraum von Altenholz*, in: *Legendäre Fußballvereine. Norddeutschland zwischen TSV Achim, Hamburger SV und TuS Zeven*, Kassel: Agon Sportverlag, 2004 S. 16. 
* Hardy Grüne: (2001): *Vereinslexikon. Enzyklopädie des deutschen Ligafußballs. Band 7.* Kassel: AGON Sportverlag, S. 279 

## Eksterne skakels 
* Amptelike klubwerf
Lys van Suid-Afrikaanse dagblaaie

'n **Lys van dagblaaie wat in Suid-Afrika** verskyn of verskyn het. Waar beskikbaar, word die datum waarop die koerant die eerste keer verskyn het, aangegee. 'n Tweede datum dui op die sluiting van die koerant, of in gevalle waar die koerant steeds bestaan, die jaar waarin hy opgehou het om as dagblad te verskyn.

## Nasionaal
* *Die Papier* Beplande eerste uitgawe op 6 Maart 2026

## Wes-Kaap 
*Die Burger (1915 - )
*Cape Argus (1857 - )
*Cape Times (1876 - )
*Cape Son (2006-2008)
*Daily Voice (2005 - )
*Die Son
*Die Suiderstem (1936 - 1949)
*Vukani (weeklikse koerant vir die townships)

## Oos-Kaap 
*Daily Dispatch (1872 - )
*Daily Representative (Queenstown) (1859 - ) (tans weekliks op Vrydae as *The Rep*)
*Evening Post (1950 - 2000)
*Grocott's Mail (Grahamstad) (1872 - ) (sedert 1965 tweekeer per week)
*Grahamstown Journal (1831 - 1920)
*The Herald (1845 - )
*Oosterlig (1937 - 1993)

## Noord-Kaap 
*Diamond Fields Advertiser (1878 - 2020)

## KwaZulu-Natal 
*Daily News (1878 - )
*The Mercury (1852 - )
*Isolezwe (2002 - )
*The Witness (1846 - )

## Vrystaat 
*The Friend (1850 - 1985)
*Volksblad (1915 - 2020)

## Gauteng 
*Beeld (1974 - 2024)
*Business Day (1986 - )
*The Citizen (1976 - )
*Daily Mail (1990) 
*Daily Sun
*Hoofstad (1968 - 1983)
*Oggendblad (1972 -1983)
*Pretoria News (1898 - )
*Rand Daily Mail (1902 - 1985)
*Die Transvaler (1937 - 1993)
*Sowetan (1981 - )
*The Star (1871 - )
*The Times (2007 - )
*Transvaal Leader (1899 - 1915) (saamgesmelt met Rand Daily Mail)
*Die Vaderland (1936 - 1988)
*Die Volkstem (1873 - 1950)
Bremer SV

** Bremer SV ** is 'n sokkerklub uit Bremen in die deelstaat Hansestad Bremen in Duitsland.

Die klub is oorspronklik in 1905 gestig as *FC Adler Bremen*, maar nadat dit weer ontbind het is dit op 1 Januarie 1906 herstig as *Bremer Ballspiel Vereins Sport von 1906*. In 1914 het *FV Hansa Gröpelingen* by die klub aangesluit. Die huidige naam is op 1 Augustus 1920 aangeneem. In 1933 het *Allgemeiner Arbeiter TV der westlichen Vorstadt Bremen*, wat deur die Nazi’s ontbind is, by die klub aangesluit.

Die klub het sy goue jare bereik in die laat 1940’s en vroeë 1950’s, deurdat hy tussen 1947 en 1955 op die hoogste vlak in die Oberliga Noord meegeding het. Die beste prestasie was die 5de plek aan die einde van die 1949-seisoen, beter as sy beroemde stadsgenoot SV Werder Bremen se agste plek. In 1961 het die klub weer die Oberliga bereik, maar met die stigting van die Bundesliga in 1963 het die klub die kreeftegang begin gaan.

Die klub het in 2007 die Verbandsliga Bremen gewen en daarmee die geleentheid om na die vierdevlak Oberliga Noord te promoveer, maar die DFB het 'n oberligalisensie van die hand gewys op grond van die klub se finansiële vermoëns. Die klub se appèl teen die besluit was onsuksesvol.

## Onlangse ligaposisionering 
## Eksterne skakels 
* The Abseits Guide to German Soccer
* Amptelike klubwerf
Weekend Post

***Weekend Post*** is 'n Saterdagkoerant wat in Port Elizabeth uitgegee word deur Avusa Media Limited. Dit is nou verwant aan die oggendblad van dieselfde maatskappy, *The Herald*. 'n Derde koerant van die groep in die stad, *Evening Post*, bestaan nie meer nie. Die koerant se sirkulasie was in 2008 28&nbsp;446 (teenoor 46&nbsp;000 in 1990) met 154&nbsp;000 lesers, waarvan 70% in die 7-10 LSM-groep.

## Sien ook 
*Lys van Suid-Afrikaanse dagblaaie

## Eksterne skakels 
*Die koerant se webwerf
*Avusa Media Limited se handelsmerke
Aken

**Aken** (Duits **Aachen**, afgelei van Oud-Germaans *Ahha* „water“, Latyns *Aquae Grani* of *Granni*, later* Aquisgranum*, Frans *Aix-la-Chapelle*, Nederlands *Aken*, Luxemburgs *Oochen*, Öcher Platduits: *Oche*) is 'n selfregerende stad in die Duitse deelstaat Noordryn-Wesfale. Sedert 1890 is dit die mees westelike Duitse stad met meer as 100&nbsp;000 inwoners. Aken het vandag 'n bevolking van naastenby 260&nbsp;000.

Die stad se geskiedenis dateer terug tot in die Jong-Steentydperk. Aken staan bekend vir sy ryk kulturele en boukundige erfenis en belangrike gebeurtenisse soos die toekenning van die *Karlspreis*.

## Verwysings